קטרה (דמות)

קטרה (באנגלית: Katara; בכתב סיני: 卡 塔 拉) היא דמות בדיונית המופיעה בסדרת הטלוויזיה המונפשת של "ניקלודיאון", "אווטאר" (2005–2008), ובסדרת ההמשך שלה, "האגדה של קורה" (2012–2014). את הדמות, שנהגתה על ידי מייקל דנטה דימרטינו ובריאן קונייצקו, דיבבו מיי ויטמן בסדרה המקורית ואווה מארי סיינט בסדרת ההמשך; ואילו בעברית, את דמותה דיבבו ספיר דרמון בסדרה המקורית ואורנה כץ בסדרת ההמשך. קטרה היא בתם של צ'יף האקודה וקיה, ואחותו הצעירה של סוקה. בעיבוד הלייב אקשן לסדרה משנת 2010, את דמותה גילמה ניקולה פלץ, בעוד שבעיבוד הלייב אקשן הטלוויזיוני העתידי, את דמותה תגלם קיאוונטיו טרבל (Kiawentiio). בהמשכיותיו של הזיכיון, מופיעה קטרה ככשפית מים אשר ביכולתה לשלוט במים ובקרח כרצונה. בתחילת העלילה, קטרה היא היחידה בשבט המים הדרומי, אחד משני שבטי המים, שביכולתה לכשף מים; במהלך אחד ממסעיהם, מגלים היא ואחיה הגדול, סוקה, כשף אוויר בשם אנג הקפוא בקרחון. השניים משחררים אותו ומלווים אותו במסעו להביס את אומת האש האימפריאליסטית ולהביא שלום לעולמם שסוע המלחמה. מאוחר יותר, מתאמנת קטרה בשבט המים הצפוני בהדרכת מאסטר פאקו עד להגעתה לדרגת "מאסטר" בכשפות מים. לאור הפופולריות לה זכתה, דמותה של קטרה הופיעה במדיות נוספות, לרבות כרטיסי החלפה, חולצות טריקו, משחקי וידאו וחוברות קומיקס. על פי פרק הפיילוט שלא שודר, שמה של קטרה היה במקור "קיה" (באנגלית: "Kya"). עם זאת, הטילה המחלקה המשפטית של "ניקלודיאון" וטו על השימוש בשם זה לאחר שגילו שיש כבר דמות ממשחק וידאו בשם זהה. לאחר שנאלצו להחליף את שמה, נשקל להעניק לקטרה את השם "קאנה", ששימש לבסוף כשמה של סבתה. השם "קיה" שימש לבסוף כשם אמה המנוחה של קטרה. במהלך הפרק "מעשיות בה סינג סה" בעונתה השלישית של הסדרה, נכתב שמה של קטרה בלועזית "卡 塔 拉"‏. פירושו של המילה "Kǎ" ‏(卡) בשפה הסינית הוא "לבדוק", "לחסום" או "כרטיס"; "Tǎ" ‏(塔) פירושו "פגודה" או "מגדל"; ו-"Lā" ‏(拉), פירושו "למשוך". המילה "Lā" מופיעה בסיום העונה הראשונה כשמה של רוח האוקיינוס, בעוד שהמילה "Kǎ" מופיעה גם בשמו של סוקה. את דמותה של קטרה, לצד דמויותיהם של אנג וסוקה, הגו במקור בריאן קונייצקו ומייקל דנטה דימרטינו כצעירים יותר, אך במהלך תהליך פיתוח הסדרה, כל השלושה התבגרו בשנתיים בשל התעקשותו של המפיק בפועל, אריק קולמן, שטען שניקלודיאון בסיפורי התבגרות; בהתאם לכך, הפכה קטרה מבת 12 ל-14. בערוץ הפרשנות של פרק הפיילוט שלא שודר, הצהירו קונייצקו ודימרטינו ש"לולאות השיער" של קטרה נועדו להיתלות כלפי מטה; וכי את הרעיון לעצב כך את שיערה קיבלו מבמאי ההנפשה של חברת "Tin House", יון יאנג קי, שהסביר שבצורה כזו שיערה יהיה קל יותר להנפשה. בספיישל "נשות אווטאר: כשף האוויר האחרון" שצורף למהדורת ה-DVD של העונה השלישית, הצהירו דימרטינו וקונייצקו שהם תפסו את דמותה של קטרה בתור הדאוטרגוניסטית של הסדרה, כמו כן גם בתור "האדם שדרכו הסיפור מסופר". לאורך הסדרה, מתוארת דמותה של קטרה כ"חכמה ומוכשרת", וכ"חביבה, אמיצה ונלהבת." במצבים רבים, מופיעה קטרה כדמות-אם עבור שאר בני הקבוצה: תפקיד המיוחס להפסדיו של שבטה בפשיטות ויציאתם של רבים מבניה למלחמה, מה שחייב אותה (ואת סוקה) לשאת בעול אחריות שמעבר לגילה. בנוסף, נוטה קטרה להיות אדיבה ונדיבה, אך לעיתים קרובות, גם עקשנית ובעלת מוסר נוקשה; מהירה לכעוס או להיעלב כשמטילים בה ספק; ואף ביכולתה לנטור טינה במשך שנים ארוכות. לרוב, משמשת קטרה כדמות-אם לסוקה, שמתרעם עליה בשל כך, אך גם לוקח אותה כמובן מאליו. כאשר קטרה הייתה בת שמונה, אמה, קיה, הקריבה את חייה במהלך פשיטה של אומת האש על מנת להגן על קטרה, שכן היא הייתה כשפית המים היחידה בשבט הדרומי - שאותה חיפשו אומת האש. שלוש שנים לאחר מכן, אביה של קטרה, האקודה, והלוחמים האחרים שטו לממלכת האדמה בשביל לעזור במלחמה נגד אומת האש, והותיר מאחוריו את קטרה, סוקה, וסבתם קאנה לשמור על השבט. קטרה נאלצה למלא את מקומה של אמה ולמלא את מטלות הבית בזמן שאחיה, סוקה, התאמן להיות לוחם ללא הדרכה. קטרה הייתה מעוניינת לפתח כישורי כשפות המים שלה אולם גם לה לא הייתה הדרכה בשבט המים הדרומי. שלוש שנים מאוחר יותר, קטרה וסוקה לאחד מטיוליהם במטרה לחפש אוכל אך מצאו במקום קרחון ענק ועגול, ולאחר שמתוך זעם על אחיה קטרה ניפצה בטעות את הקרחון בכשפות מים, הם מצאו את אנג השרוי בקיפאון, אשר לאחר זמן קצר מתגלה בתור האווטאר, דמות משיחית שעליה נאמר כי תוכל לאחד בין ארבע האומות ולהביא לאיזון והרמוניה בעולמם. על מנת לסייע לאנג להתקדם באימוניו ולקדם את שליטתה בכשפות מים, מצטרפת קטרה לאנג במסעו לשבט המים הצפוני במטרה למצוא מאסטר לכשפות מים, עם סוקה לצידם. עם הגעתם, מסרב מאסטר פאקו מסרב ללמדה מכיוון שעל פי מנהיגי שבט המים הצפוני, אין לנשים רשות ללמוד כשפות מים כאמנות לחימה, אך לאחר שהבחין בשרשרתה של קטרה, שהוא עצמו נתן לסבתה, הוא מסכים ללמדה, עד שהוא רואה אותה כראויה ומומחית דיה על מנת ללמד את אנג. לאחר מכן, מלווה קטרה את אנג לממלכת האדמה על מנת שיוכל ללמוד כשפות אדמה. במעוז ממלכת האדמה, מעמיד הגנרל פונג את חייה של קטרה בסכנה על מנת לכפות על אנג להיכנס למצב "אווטאר", אך משיג רק הרס. לאורך העונה, עומדת דמותה של קטרה בניגוד לכשפית האדמה טוף בייפונג, שהצטרפה לקבוצה במטרה ללמד את אנג, אך בהדרגה, יחסיהן מפשירים והשתיים מתיידדות. בבירת ממלכת האדמה, נתקלים הקבוצה בנסיך צוקו ואחותו, אזולה; ובמהלך הקרב, נפצע אנג מהברק של אזולה, ואז קטרה לוקחת אותו למקום מבטחים, שם היא מרפאת את פצעיו הפיזיים. לאחר שהקבוצה מגיעה לכפר סמוך הסובל משלטונה העריצי במיוחד של אומת האש, מחליטה קטרה להתחפש לרוח הנהר בשם "הגברת הצבועה" על מנת לסייע לתושבי הכפר. במקביל, שוהה קטרה עם האמה המתבודדת, אודותיה היא מגלה שהיא כשפית מים מהשבט הדרומי שנכלאה על ידי אומת האש. מאוחר יותר, מציעה לה האמה ללמדה תת-כשפות מים הנקראת "כשפות דם", המאפשרת לכשף המפעיל אותה שליטה פיזית בבעלי חיים ובבני אדם. כאשר קטרה מסרבת ללמוד תת-כשפות זו, האמה משתמשת בה על אנג וסוקה, ומאלצת את קטרה להשתמש בה בעצמה על האמה. כאשר הנסיך צוקו הופך את עורו ומצטרף לקבוצה לאחר שהפלישה נכשלה, הוא זוכה באמונם של כולם, למעט אמונה של קטרה, עד שמסייע לה למצוא את האיש שהיה אחראי להריגת אמה, שעליו היא משתמשת בכשפות דם. על אף שהחליטה לא לנקום ולא לסלוח, היא משלימה עם צוקו ומקבלת אותו כידידה. במהלך סיום הסדרה בן-ארבעת החלקים, מסייעת קטרה לצוקו למנוע מאזולה להפוך לאדונית האש ונלחמת בה, ובסופו של דבר מביסה אותה ומרפאת את צוקו. כשהמלחמה מסתיימת, מוצגת קטרה בבה סינג סה עם שאר הגיבורים, ובמהלך המסיבה לכבודו של אנג, היא חולקת עמו את נשיקתה השלישית. ערך מורחב – אווטאר: כשף האוויר האחרון – ההבטחה ערך מורחב – אווטאר: כשף האוויר האחרון – החיפוש ערך מורחב – אווטאר: כשף האוויר האחרון – הקרע ערך מורחב – אווטאר: כשף האוויר האחרון – צל וערפל ערך מורחב – אווטאר: כשף האוויר האחרון – צפון ודרום ערך מורחב – אווטאר: כשף האוויר האחרון – חוסר איזון ערך מורחב – אווטאר: כשף האוויר האחרון – קטרה וכסף הפיראטים לאחר אירועי הסדרה המקורית, מופיעה קטרה בתפקיד אורח ב"האגדה של קורה". בסדרה זו, קטרה בת 85, והיא אחת משלושת החברים בקבוצה המקורית של אנג, שעודם בחיים, יחד עם צוקו וטוף. עוד מתברר כי בשנים שחלפו בין שתי הסדרות, הפכה קטרה לחברה בכירה במסדר "הלוטוס הלבן" ולקחה על עצמה לאמן את האווטאר הבאה ויורשתו של בעלה, קורה בכשפות מים, והפכה לאחרונה בשורה של מאסטרים ששימשו כמורים למספר גלגולי אווטאר. בנוסף, מתגלה כי לקטרה ולאנג נולדו שלושה ילדים: בומי, שלא ניחן ביכולות כשפות (ורק בשלב מאוחר יותר רוכש את היכולת לכשף אוויר); קיה, כשפית מים; וטנזן, כשף אוויר. בעונתה הראשונה של הסדרה, מופיעה קטרה רק בפתיחת העונה, כשהיא נותנת לקורה את ברכתה לעזוב לרפאבליק סיטי על מנת להתאמן עם טנזן, ובסיום העונה, כשהיא מנסה לרפא אותה לשווא לאחר שאיבדה את יכולתה לכשף מים, אדמה ואש בעקבות מפגשה עם אמון. בפרק הבכורה של העונה השנייה, "רוח המרד", נראית קטרה כשהיא חוגגת עם ילדיה בפסטיבל רוחות הקרחונים של שבט המים הדרומי. בעודה איתם, קטרה, אוחזת בנכדה החדש, רוהאן, מתבוננת בעצב כשהיא מבחינה בקיה ובומי מתבדחים על חשבונו של טנזן. בסוף הפרק, קטרה מתחננת בפני טנזן שייקח אותם עמו למקדש האוויר הדרומי, בנימוק שזמן האיכות ביניהם רק יועיל לו. בהמשך, נראית קטרה בבקתת הריפוי שלה בעודה מטפלת בחיילי שבט המים הדרומי, ושומרת על גופתה של נכדתה, ג'ינורה, בעוד נשמתה לכודה בעולם הרוחות. בסיום העונה, מופיעה שוב קטרה כשהיא מקשיבה לקורה פונה לשבט המים הדרומי העצמאי ומסבירה את החלטתה להביא להתקיימות רוחות ובני אדם יחד על ידי השארת שערי הרוחות פתוחים. בעונה הרביעית, מופיעה שוב קטרה כשהיא מנסה לסייע לקורה לרפא את גופה לאחר שהורעלה על ידי זאהיר בסיום העונה השלישית, מה שיאפשר לה ללכת שוב לאחר שהשתמשה בכיסא גלגלים במשך יותר מחצי שנה. לאורך הסדרה המקורית, מתפתחות יכולותיה של קטרה במידה ניכרת. בתחילה, יש לה שליטה מועטה על יכולותיה לשלוט במים ולעיתים קרובות היא איבדה שליטה ברגעי תסכול או כעס. הודות לתרגול ללא הרף, מגילת הדרכה וחניכתה תחת מאסטר פאקו, מיומנותיה משתפרות עד שהיא נחשבת למאסטר בעצמה. בהמשך, נבחרה קטרה לשמש בתור המאסטר של קורה ללימודי כשפות מים וריפוי. לאורך הופעותיה בזיכיון, מפגינה קטרה את מיומנויותיה בכשפות מים, במהלכו נעשה שימוש בטכניקות של אמנויות לחימה סיניות "פנימיות" כמו טאי צ'י צ'ואן וג'יט קון דו; קטרה היא המאסטר היחידה מהשבט המים הדרומי ששרדה לאחר מלחמת מאה השנים. במהלך פיתוח דמותה, התייעצו יוצרי הסדרה עם אמן לחימה מקצועי עבור עיצוב סגנון הלחימה המאפיין אותה. ביקום בו מתקיים הזיכיון, כשפות מים מייצגת את אלמנט השינוי – המשתנה בצורותיו ללא הרף – והוא מסווג כסְתַגְּלָן או הגמיש ביותר מבין "ארבע אומנויות הכשפות". כשפות המים מדגישה את אלמנט ה"רכות ונשימה" על פני "תוקפנות קשה"; ופועלת בהתאמה עם הסביבה; תוך יצירת הזדמנויות שלא היו קיימות קודם לכן. "זרימת אנרגיה" זו מאפשרת לתמרוני ההגנה של קטרה להיתרגם לשליטה על יריביה והפניית המומנטום שלהם נגדם. על אף יתרונות אלו, כשפות המים של קטרה תלוי כמעט לחלוטין באינרציה; דבר הדורש ממנה להיות נוחה להסתגל לכל מצב. קטרה הוכיחה שהיא יריבה אדירה לאויביה, וכי ביכולתה להילחם בתנאים שווים עם אזולה ולונג פנג; ואף להתעלות עליהם. ביכולתה של קטרה להשתמש במים על מנת לחתוך עצמים; לזמן גלים המדמים חוטי קשירה ושוטים בגדלים משתנים; להתכסות בשריון מים; לגלוש על קרח; לרוץ ולעמוד על פני המים; להמיס ולשלוט בקרח קיים ואף ליצור אותו יש מאין בצורות וגדלים שונים; להקפיא מים וחפצים המוקפים במים עם מעט מאמץ; ליצור קירות של ערפל וקיטור; להפוך קיטור לקרח; לאדות כמויות גדולות של מים; או להפיק נשק מכל לחות כלשהי, לרבות זיעתה. בנוסף, ביכולתה של לשלוט בכמויות אדירות של מים וליצור גלים ענקיים ובועות מים. במקרה אחד, קטרה הפילה את כל הדאי לי, צוקו ואזולה בזמן שרכבה על גבי גל ענק. כמו כל כשפי המים, כוחותיה של קטרה גדלים בצורה משמעותית תחת השפעת ירח מלא. בנוסף, מפגינה קטרה את היכולת להרחיף ולשלוט בנוזלים על בסיס מים, כמו מים טהורים, דיו ומרק (מה שמאפשר לה לבשל ארוחות), ואף לכשף את אדי הבושם תוך כדי מאבק במפלצת תלוית-ריח. תחת זהותה של "הגברת הצבועה", משתמשת קטרה ביכולותיה על מנת ליצור ערפל סמיך. קטרה אף מפגינה את היכולת לתמרן בוץ בשילוב פעולה עם טוף. קטרה היא אחת מכשפי המים הבודדים שנולדו עם תת-היכולת לרפא פציעות או פצעים; יכולת זו הודגמה לראשונה לאחר שנכוותה במהלך ניסיונו הראשון של אנג לכשף אש. תחת הדרכתה של המרפאה יאגודה משבט המים הצפוני, מחזקת קטרה את שליטתה ביכולת זו ומשתמשת בו על מנת להקל על מחלות; להתגבר על שטיפת מוח; ולרפא כוויות, פציעות ודימומים. עם זאת, אין ביכולתה של קטרה לרפא את כל המחלות, לתקן נזק מוחי, או לרפא פציעות פנימיות ומומים מולדים. באמצעות מים מיוחדים שהשיגה ממקדש הרוח של שבט המים הצפוני, הצליחה קטרה לרפא פצע קטלני שאזולה גרמה לאנג, ובכך להשיב אותו מסף המוות. ב"האגדה של קורה", טוענת לין בייפונג (כשפית מתכת ובתה של טוף) שקטרה היא המרפאה הטובה ביותר בעולם. קטרה השתמשה לראשונה בתת-כשפות זו בפרקו השמיני של הספר השלישי. יכולת זו מורכבת ממניפולציה של המים בתוך גוף היצור, תוך השארת המטרה ללא יכולת לזוז או להתנגד בשום צורה; מרגע שהשתלטה על מטרתה, ביכולתה לגרום לו לנוע בכל דרך שתחפוץ. עם זאת, ביכולתה של קטרה לכשף דם רק במהלך ירח מלא, כאשר יכולתה לכשף מים נמצא בשיאו. קטרה נאלצה ללמוד כשפות זו על ידי האמה, אישה מבוגרת משבט המים הדרומי, שפיתחה את התת-כשפות הזו במקור ורצתה שקטרה תלמד אותה ולאחר מכן תלמדה לאחרים. עם זאת, קטרה מתעבת תת-כשפות זו והשתמשה בה רק פעמיים בתקופות של לחץ גדול. בבגרותה, פעלה קטרה על מנת כדי להפוך את השימוש בכשפות דם לעבירה פלילית ולחקיקה נגדו ברפאבליק סיטי. דמותה של קטרה הופיעה במשחק הקלפים הרשמי של "אווטאר", ושלושה משחקי וידאו מאת חברת "THQ", כולל משחק וידאו המבוסס על עלילת הסדרה, ו-"Avatar: The Last Air Bender – The Burning Earth" ו-"Avatar: The Last Airbender – Into the Inferno". בנוסף, בדומה לאנג, גם דמותה של קטרה הופיעה בחוברת הקומיקס הקולנועי שהופצו על ידי חברת "טוקיופופ". את דמותה של קטרה בסרט "איירבנדר", עיבוד לייב אקשן לסדרה משנת 2010 אותו ביים מ. נייט שאמלאן, גילמה השחקנית ניקולה פלץ. הסרט זכה לביקורות שליליות מצד המבקרים והצופים. מבקרים רבים ביקרו את חוסר העקביות בעלילה ובין התסריט לחומר המקור, כמו כן גם את המשחק, אפיון הדמויות, הכתיבה והליהוק, שעורר סערה בשל הווייטוושינג (אנ') שנעשה לדמויות המקוריות, ונחשב לאחד העיבודים הגרועים ביותר שנעשו אי פעם. את דמותה של קטרה בעיבוד הלייב אקשן הטלוויזיוני העתידי, עתידה לגלם השחקנית הקנדית קיאוונטיו טרבל (אנ'). בתחילה, נמסר כי דימרטינו וקונייצקו יהיו שותפים להפקת הסדרה העתידית, אך מאוחר יותר, נמסר כי החליטו השניים לעזוב עקב אי-הסכמות. עם הופעתה, זכתה דמותה של קטרה לביקורות חיוביות. בין היתר, דמותה הושוותה לזו של אמיטי בלייט (שגם היא דובבה על ידי ויטמן) מהסדרה "בית הינשוף", בטענה שיש קווי דמיון בין שתי הדמויות הללו, למרות הבדלים בעיצוב ובמניעיהן של שתי הדמויות. באתר "CBR", צוין כי דמותה של קטרה היא "מרכיב יסוד" בעלילת הסדרה, ו"אגדה בפני עצמה". האנה גריימס מ-"CBR" הצהירה שקטרה היא "די בוגרת ופיקחת" בהשוואה לאחרים בקבוצתה, ומהווה "תוספת חזקה" לצוות. האנה שו-ויליאמס מהאתר "Screen Rant" ציינה לחיוב את ענוותה של קטרה, ואמנדה ברוס, גם היא מ-"Screen Rant", ציינה כי דמותה של קטרה מעוררת השראה, ו"מאופיינת על ידי תקווה והיגיון". רייצ'ל סנדל מהאתר "Colider" ציינה כי דמותה של קטרה זכתה לאחת מ"קשתות הדמויות הטובות ביותר" בסדרה. מבקרים אחרים כינו אותה "מעניינת" ו"חביבה מאוד", וציינו את הפיכתה לאהובת המעריצים. דמותה של קטרה אף זכתה לקוספליי. Director: Dave Filoni; Writers: Michael Dante DiMartino, Bryan Konietzko (February 21, 2005). "The Avatar Returns". Avatar: The Last Airbender. Season 1. Episode 2. Nickelodeon. Avatar: The Last Airbender. Episode Tanscript. Pittarese, Frank (Winter 2006). "Nation Exploration". Nickelodeon Magazine: 2. "Avatar Trading Card Game". Nickelodeon. Archived from the original on 2008-03-02. Retrieved April 2, 2023. created by Michael Dante DiMartino & Bryan Konietzko. (2006). Avatar: The Last Airbender Cine-Manga Volume 1. Avatar: The Last Airbender Cine-Manga. Tokyopop. ISBN 1-59532-891-2. Archived from the original on 16 April 2008. Retrieved April 2, 2023. Written and Directed by: Michael Dante DiMartino, Bryan Konietzko; Voices: Mitchel Musso as Aang and Mae Whitman as Kya (2006-09-19). Avatar: The Last Airbender — The Complete Book One Box Set (DVD). Nickelodeon. "Definitions for 卡, 塔, 拉" Director: Ethan Spaulding; Writers: Lauren MacMullan (The Tale of Sokka), Joann Estoesta and Lisa Wahlander (The Tale of Toph and Katara) (2006-09-29). "The Tales of Ba Sing Se". Avatar: The Last Airbender. Season 2. Episode 15 (Book 2). Nickelodeon. Avatar: The Last Airbender. Episode Tanscript. DIMARTINO, MICHAEL DANTE. KONIETZKO, BRYAN (2020). AVATAR : the last airbender - the art of the animated series deluxe (second edition). [S.l.]: DARK HORSE COMICS,U S. ISBN 978-1-5067-2170-5. OCLC 1191236148. Written and Directed by: Michael Dante DiMartino, Bryan Konietzko. "The Women of Avatar: The Last Airbender". Avatar: The Last Airbender — The Complete Book Three Box Set (DVD). Nickelodeon. Robinson, Tasha (March 7, 2006). "Avatar: The Last Airbender". Sci-Fi Weekly. p. 2. Archived from the original on 2008-01-17. Retrieved April 3, 2023. "Smart, capable Katara is a generic heroine…". Pittarese, Frank (Winter 2006). "Nation Exploration". Nickelodeon Magazine: 3. The 14-year-old is kind, brave, and passionate.". Director: Giancarlo Volpe; Writers: Tim Hedrick, Josh Hamilton, John O'Bryan (2008-07-18). "The Ember Island Players". Avatar: The Last Airbender. Season 3. Episode 57. Nickelodeon. Director: Dave Filoni; Writers: Michael Dante DiMartino, Bryan Konietzko (2005-02-21). "The Boy in the Iceberg (Introduction)". Avatar: The Last Airbender. Season 1. Episode 1. 0–1 minutes in. Nickelodeon. Director: Dave Filoni; Writers: Michael Dante DiMartino, Bryan Konietzko (2005-02-21). "The Boy in the Iceberg". Avatar: The Last Airbender. Season 1. Episode 1. Nickelodeon. Director: Giancarlo Volpe; Writer: Michael Dante DiMartino (2005-11-18). "The Waterbending Master". Avatar: The Last Airbender. Season 1. Episode 18. Nickelodeon. Director: Dave Filoni; Writer: Aaron Ehasz (2005-12-02). "The Siege of the North Part II". Avatar: The Last Airbender. Season 1. Episode 20. Nickelodeon. Director: Giancarlo Volpe; Writers: Aaron Ehasz, Elizabeth Welch Ehasz, Tim Hedrick, John O'Bryan (2006-03-17). "The Avatar State". Avatar: The Last Airbender. Season 2. Episode 1. Nickelodeon. Director: Michael Dante DiMartino; Writer: Aaron Ehasz (2006-12-01). "The Crossroads of Destiny". Avatar: The Last Airbender. Season 2. Episode 20. Nickelodeon. Director: Ethan Spaulding; Writer: Joshua Hamilton (2007-10-05). "The Painted Lady". Avatar: The Last Airbender. Season 3. Episode 3. Nickelodeon. Director: Joaquim dos Santos; Writer: Tim Hedrick (2007-10-25). "The Puppetmaster". Avatar: The Last Airbender. Season 3. Episode 8. Nickelodeon. Director: Ethan Spaulding; Writers: Elizabeth Welch Ehasz, Michael Dante DiMartino, Bryan Konietzko (2008-07-19). "Sozin's Comet". Avatar: The Last Airbender. Season 3. Episode 58–61. Nickelodeon. "Sozin's Comet: The series Avatar's Story Ends — Animation — Page 2 | CRAVEONLINE.COM". Craveonline.com. Archived from the original on 2009-03-09. Retrieved 2008-12-24. "'The Legend of Korra' Creators Answer Your Questions". 2012-06-22. Retrieved April 3, 2023. The Lost Scrolls: Water, page 31 of The Lost Scrolls Collection. "Kung Fu Magazine Articles". Archived from the original on 2012-04-15. Director: Ethan Spaulding; Writer: Elizabeth Welch Ehasz (April 7, 2006). "Return to Omashu". Avatar: The Last Airbender. Season 2. Episode 3. Nickelodeon. "Kisu – Filmography by TV Series". IMDb. Retrieved April 3, 2023. Ehasz, Aaron (writer) & Spaulding, Ethan (director). (June 2, 2006). "Bitter Work". Avatar: The Last Airbender. Season 2. Episode 9. Nickelodeon. Director: Giancarlo Volpe; Writer: Joshua Hamilton (2007-10-25). "The Runaway". Avatar: The Last Airbender. Season 3. Episode 7. Nickelodeon. Director: Lauren MacMullan; Writer: Tim Hedrick (2005-10-21). "The Deserter". Avatar: The Last Airbender. Season 1. Episode 16. Nickelodeon. Director: Lauren MacMullan; Writer: Tim Hedrick (2006-11-03). "Lake Laogai". Avatar: The Last Airbender. Season 2. Episode 17. Nickelodeon. Director: Giancarlo Volpe; Writer: Aaron Ehasz (2007-09-21). "The Awakening". Avatar: The Last Airbender. Season 3. Episode 1. Nickelodeon. "Endgame", 'Legend of Korra', Book 1: Air "Avatar: The Last Airbender Video Game". Nick.com. Nickelodeon. Archived from the original on 2008-10-30. Retrieved April 3, 2023. "Avatar: The Last Airbender — The Burning Earth" (Flash). Nickelodeon. Retrieved April 3, 2023. "IGN.com: Avatar: The Burning Earth". IGN. Archived from the original on 2008-09-25. Retrieved April 3, 2023. Nicole Sperling, "Movies," Entertainment Weekly 1026 (December 17, 2008): 15. Bryan Lufkin (2011-02-27). "Razzies on-the-scene: M. Night Shyamalan 'wins' big at last night's camp-fest". Entertainment Weekly. Retrieved April 3, 2023. Griffin, David (August 12, 2021). "Avatar: The Last Airbender: Netflix Live-Action Series Reveals Cast and Creative Team - IGN". IGN. Retrieved April 3, 2023. Otterson, Joe (2020-08-12). "'Avatar: The Last Airbender' Creators Exit Netflix Live-Action Adaptation". Variety. Archived from the original on 2020-08-12. Retrieved April 3, 2023. King, Jade (August 13, 2021). "Amity Blight Just Unleashed Her Inner Katara And It's Absolutely Badass". The Gamer. Archived from the original on June 4, 2022. Retrieved April 3, 2023. Oh, Jay (August 18, 2020). "Avatar: How Old Katara Is & 14 Other Things You Didn't Know About Her". CBR. Archived from the original on January 3, 2022. Retrieved April 3, 2023. Grimes, Hannah (November 20, 2021). "Avatar: The Last Airbender: Katara's 10 Best Traits". CBR. Archived from the original on July 10, 2022. Retrieved April 3, 2023. Shaw-Williams, Hannah (June 14, 2020). "Avatar: What Happened To Katara After The Last Airbender Ended". ScreenRant. Archived from the original on August 3, 2022. Retrieved April 3, 2023. Bruce, Amanda (July 23, 2020). "Avatar: The Last Airbender - 10 Of Katara's Best Quotes". ScreenRant. Archived from the original on December 30, 2021. Retrieved April 3, 2023. Sandell, Rachel (November 24, 2021). "Katara's Character Arc in 'Avatar: The Last Airbender' Is the Most Inspiring". Collider. Archived from the original on November 26, 2021. Retrieved April 3, 2023. Steele, Amanda (October 10, 2020). "The Last Airbender: Katara's 5 Best Traits (& Her 5 Worst)". Screenrant. Archived from the original on December 30, 2021. Retrieved January 25, 2023. Steele, Amanda (September 10, 2020). "Avatar: 5 Reasons Katara Was The Worst Character (& 5 She Was The Best)". Screenrant. Archived from the original on September 9, 2022. Retrieved April 3, 2023. Finnighan, Lucy-Jo (March 30, 2022). "Avatar: The Last Airbender - 10 Unpopular Opinions About Katara, According to Reddit". Screenrant. Archived from the original on July 30, 2022. Retrieved April 3, 2023. Steele, Amanda (July 31, 2020). "Katara's 10 Most Inspiring Quotes In Avatar: The Last Airbender". Screenrant. Archived from the original on November 28, 2022. Retrieved April 3, 2023. Bianezzi, Matheus (January 23, 2023). "Avatar: Cosplay de Katara é a mais pura dobra da água" [Avatar: Katara Cosplay Is Pure Waterbending]. IGN. Archived from the original on January 23, 2023. Retrieved April 3, 2023.